《伯都讷道中》
清代·文孚

小吏相迎尽短衣，平原千里飏晴晖。马肥春草临边牧，雁觅芳塘贴地飞。

疏雨无声寒剑佩，西风有力动旌旗。何当笑共穿杨手，且逐黄羊猎一围。

作者简介：（?—1841）满洲镶黄旗人，博尔济吉特氏，字秋潭。乾隆四十六年，由监生考取内阁中书，历官内阁侍读学士、副都统、吏部尚书、文渊阁大学士。有《秋潭相国诗存》。